**NOTA DE FUNDAMENTARE**

**la proiectul ordinului ministrului mediului cu privire la aprobarea criteriilor de acordare a etichetei ecologice pentru produse de hârtie tipărită, produse de papetărie din hârtie și sacoșe din hârtie**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul ordinului ministrului mediului cu privire la aprobarea criteriilor de acordare a etichetei ecologice pentru produse de hârtie tipărită, produse de papetărie din hârtie și sacoșe din hârtie a fost elaborat de către Ministerul Mediului. |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Temeiul legal pentru elaborarea proiectului ordinului ministrului mediului cu privire la aprobarea criteriilor de acordare a etichetei ecologice pentru produse de hârtie tipărită, produse de papetărie din hârtie și sacoșe din hârtie este stabilit în:  - pct. 38 din Regulamentul privind etichetarea ecologică aprobat prin Hotărârea Guvernului nr. 204/2023, care prevede că, criteriile de acordare a etichetei ecologice sunt stabilite pe grupuri de produse și servicii prin transpunerea actelor juridice ale Uniunii Europene privind stabilirea criteriilor de acordare a etichetei ecologice pentru grupuri de produse și servicii prevăzute în anexa nr. 1 la Regulament şi sunt aprobate prin ordinul ministrului mediului.  Elaborarea proiectului ordinului ministrului mediului cu privire la aprobarea criteriilor de acordare a etichetei ecologice pentru produse de hârtie tipărită, produse de papetărie din hârtie și sacoșe din hârtie rezultă din următoarele documente de planificare:  1) Planul național de acțiuni pentru aderarea Republicii Moldova la Uniunea Europeană pentru anii 2024-2027 (HG nr. 829/2023), Capitolul 27. Mediu și schimbări climatice, acțiunea nr. 14;  2) Planul de acțiuni al Guvernului pentru anul 2024 (HG nr. 887/2023) – Capitolul Mediu, acțiunea nr. 360;  3) Planul de acțiuni al Ministerului Mediului pentru anul 2024, acțiunea 1.18, aprobat prin ordinul ministrului mediului nr. 12 din 22.01.2024; |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Etichetarea ecologică este o schemă benevolă, concepută să încurajeze operatorii economici să comercializeze bunuri/servicii cu un impact redus asupra mediului și consumatorii, inclusiv cumpărătorii publici și privați, să le identifice ușor. Etichetarea ecologică operează pe baza unor criterii, pe grupe de produse/servicii (criterii ecologice și criterii de performanță).  Într-o epocă în care impactul asupra mediului al bunurilor de larg consum este supus unui control din ce în ce mai mare, industria produselor de hârtie tipărită, produselor de papetărie din hârtie și sacoșe din hârtie face pași către a deveni mai responsabilă din punct de vedere ecologic.  Produsele de hârtie tipărită, produsele de papetărie din hârtie și sacoșe din hârtie ecologică este realizată cu accent pe minimizarea amprentei ecologice. Aceasta implică utilizarea materialelor care sunt regenerabile, reciclate sau biodegradabile, reducând astfel deșeurile și epuizarea resurselor. Procesul de producție, de asemenea, este conceput pentru a fi prietenos cu mediul, cu accent pe conservarea energiei și a apei, reducerea emisiilor și eliminarea substanțelor chimice toxice.  O dovadă a practicilor durabile, pentru produse de hârtie tipărită, produse de papetărie din hârtie și sacoșe din hârtie eco-conștienți nu sunt doar despre reducerea impactului negativ asupra planetei. Ele întruchipează, de asemenea, inovația și atractivitatea estetică, demonstrând că stilul și sustenabilitatea pot merge mână în mână. Producătorii care adoptă o abordare ecologică contribuie la o mișcare mai largă care pledează pentru sănătatea planetei și bunăstarea locuitorilor săi.  Pe măsură ce consumatorii devin mai conștienți de mediu, cererea pentru produse durabile va continua să crească.  Istoria producției de hârtie a început acum mai bine de 2000 de ani. Hârtia este una dintre cele mai importante invenții ale omenirii, deoarece a permis transmiterea tradiției orale în formă scrisă și conservarea unor bunuri culturale valoroase. O mare parte din cunoștințele noastre de astăzi sunt înregistrate pe hârtie, chiar dacă digitalizarea continuă să avanseze. Lemnul și apa se numără printre principalele componente ale producției de hârtie, dar există și multe alte procese utilizate în prezent.  Producția hârtiei implică, în principiu, mai multe etape, deoarece materiile prime trebuie să fie pregătite, prelucrate și apoi tratate în mod special. În funcție de tipul de hârtie produsă, aceasta trebuie, de asemenea, să fie tăiată la dimensiune și ambalată. În prezent, există diferite mașini de hârtie care produc diferitele tipuri de hârtie.  Apă, lemn sau fibre de lemn și energie sunt cele trei componente principale ale producției de hârtie. Corpurile de apă, cum ar fi lacurile și râurile, pădurile de foioase și conifere sunt principalele surse ale acestor materii prime. Energia pentru procesul de producție poate fi obținută prin utilizarea ca și combustibili a reziduurilor de producție și a deșeurilor din procesul de fabricație. În funcție de tipul de hârtie produsă, se utilizează diferite tipuri de fibre de lemn, și anume fibre scurte, fibre lungi și fibre reciclate.  Alegând să utilizăm produse din hârtie ecologică, facem un pas înainte în călătoria către un viitor mai durabil pentru lumea noastră.  Aprobarea Regulamentului privind etichetarea ecologică (HG nr. 204/2023) a creat cadrul instituțional pentru acordarea etichetei ecologice la nivel național prin stabilirea cerințelor cu privire la organismele de certificare în domeniul etichetării ecologice. Astfel, eticheta ecologică se va acordă la solicitarea operatorului, de către organismul de certificare în domeniul etichetării ecologice, acreditat de Centrul Național de Acreditare (MOLDAC) în conformitate cu Legea nr. 235/2011 privind activitățile de acreditare şi de evaluare a conformității în baza standardului SM EN ISO/CEI 17065:2013.  Eticheta ecologică se acordă produselor proiectate în mod durabil, care încurajează inovarea și contribuie la obiectivul UE de a atinge neutralitatea climatică până în 2050, precum și la o economie circulară, cu o țintă ambițioasă de reducere la zero a poluării pentru un mediu fără substanțe toxice.  Operatorul care dorește sa obțină eticheta ecologica pentru unul sau mai multe din produsele sale, trebuie să solicite acest lucru organismului de certificare în domeniul etichetării ecologice. Dacă produsul îndeplinește cerințele, atunci i se acordă eticheta ecologică.  Pentru toate grupele de produse/servicii, aspectele ecologice relevante și criteriile corespunzătoare au fost identificate pe baza unor studii științifice complete asupra aspectelor de mediu legate de întregul ciclu de viață al acestor produse și în urma consultării în cadrul Comitetului Uniunii Europene pentru Eticheta Ecologica.  Membrii acestui Comitet sunt reprezentanți ai autorităților competente din toate statele membre ale Uniunii Europene, ONG-uri cu activitatea în domeniul protecției mediului, asociații ale consumatorilor, sindicate, producători și distribuitori.  Criteriile propuse de Comitetul Uniunii Europene pentru Eticheta Ecologică UE pentru o categorie de produse/servicii trebuie sa fie aprobate de Statele membre și de Comisia Europeană înainte ca acestea sa fie utilizate pentru acordarea etichetei ecologice pentru respectiva categorie de produse/servicii.  Criteriile ecologice pentru un grup de produse sunt valabile pe o perioada cuprinsa între 3 și 5 ani. Revizuirea criteriilor se realizează în funcție de progresul tehnic al produselor.  Conținutul Criteriilor de acordare a etichetei ecologice a UE pentru produse de hârtie tipărită, produse de papetărie din hârtie și sacoșe din hârtie au la bază Decizia (UE) 2020/1803 a Comisiei din 27 noiembrie 2020 de stabilire a criteriilor de acordare a etichetei ecologice a UE pentru produse de hârtie tipărită, produse de papetărie din hârtie și sacoșe din hârtie, adoptată în temeiul Regulamentului (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică, CELEX: 32020D1803, publicată în Jurnalul Oficial al Uniunii Europene L 402/53 din 01 decembrie 2020. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| În scopul punerii în aplicare a Regulamentului privind etichetarea ecologică (HG nr. 204/2023) este necesar de elaborat și aprobat criteriile de acordare a etichetei ecologice. Aceste criterii sunt destinate pentru utilizare de către organismele de certificare în domeniul etichetării ecologice și operatorilor care solicită acordarea etichetei ecologice pentru produsele de hârtie tipărită, produse de papetărie din hârtie și sacoșe din hârtie, precum și consumatorilor.  Datorită unor criterii stricte, care se axează pe principalele efecte asupra mediului ale serviciilor, produsele de hârtie tipărită, produse de papetărie din hârtie și sacoșe din hârtie care au primit eticheta ecologică sunt printre cele mai bune de pe piață din punctul de vedere al performanței de mediu.  În special, eticheta ecologică garantează:   * un management de mediu optimizat; * clienților și consumatorilor că produsul pe care îl oferiți îndeplinește criterii ecologice stricte, fapt care le poate facilita alegerea verificată de o parte terță și acreditată conform legii; * sporește reputația, dovedind că firma producătoare este responsabilă în ceea ce privește mediul. * reducerea consumului de apă; * reducerea consumului de energie; * reducerea utilizării substanțelor chimice și pesticidelor; * reducerea generării de deșeuri și optimizarea gestionării deșeurilor.   Pentru a primi eticheta ecologică în temeiul Hotărârii Guvernului nr. 204/2023, un produs trebuie să se încadreze în grupul de produse „Produse de hârtie tipărită, produse de papetărie din hârtie și sacoșe din hârtie” definit la punctul 1 din prezentul ordin și să respecte criteriile ecologice, precum și cerințele de evaluare și verificare aferente stabilite în anexe la prezentul ordin.  Criteriile de acordare a etichetei ecologice pentru produse de hârtie tipărită, produse de papetărie din hârtie și sacoșe din hârtie sunt structurate în proiectul ordinului după cum urmează:  4.2.3. Produse biocide și substanțe active biocide;  4.2.4. Agenți de curățare;  4.2.5. Etoxilați de alchilfenol, solvenți halogenați și ftalați;  4.2.6. Alte restricții aplicabile cernelurilor tipografice, tonerelor și lacurilor;  4.2.7. Recuperarea toluenului de la tipărirea prin rotogravură;  4.3. Posibilitatea de reciclare:  4.3.1. Posibilitatea de îndepărtare a componentelor din alt material decât hârtia;  4.3.2. Posibilitatea de retransformare în pastă de hârtie;  4.3.3. Posibilitatea de îndepărtare a adezivilor;  4.3.4. Posibilitatea de descernelizare;  4.4. Emisiile:  4.4.1. Emisii în apă care provin din activitatea de tipărire prin rotogravură;  4.4.2. Emisii care provin de la instalații care intră sub incidența Legii nr. 227/2022 privind emisiile industriale sau de la instalații echivalente;  4.4.3. Emisii de COV din procesele de tipărire care nu intră sub incidența Legii nr. 227/2022  4.5. Deșeurile:  4.5.1. Sistemul de gestionare a deșeurilor;  4.5.2. Hârtie pentru reciclare de la tipografii;  4.5.3. Hârtie pentru reciclare care provine de la unitățile de producție de produse de papetărie din hârtie și sacoșe din hârtie;  4.6. Consumul de energie;  4.7. Formarea;  4.8. Adecvarea pentru utilizare;  4.9. Informațiile care figurează pe produs;  4.10. Informațiile care figurează pe eticheta ecologică.  De menționat, că la fiecare criteriu, sunt indicate cerințe specifice de evaluare și de verificare. Astfel, pentru ca eticheta ecologică să fie acordată unui anumit serviciu, solicitanții trebuie să respecte fiecare cerință.  Criteriile de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie, se referă la pct. 9 „Produse din hârtie” care include grupul de produse și servicii **–** „Produse de hârtie tipărită, produse de papetărie din hârtie și sacoșe din hârtie” din anexa nr. 1 la Regulamentul privind etichetarea ecologică.    **GRUPURILE DE PRODUSE ȘI SERVICII**  **pentru care se stabilesc criteriile de acordare a etichetei ecologice**   |  |  |  | | --- | --- | --- | | **Nr.**  **crt.** | **Categorii de produse și servicii** | **Grupuri de produse și servicii** | | 1. | Fă-o singur | Vopsele și lacuri de interior și exterior | | 2. | Pardosea | Produse aparținând categoriei îmbrăcăminți rezistente  Pardoseli pe bază de lemn, de plută și de bambus | | 3. | Echipament electronic | Afișaje electronice | | 4. | Grădinărit | Substraturi de cultură, amelioratori de sol și mulci | | 5. | Lubrifianți | Subgrupul lubrifianților cu pierdere totală  Subgrupul lubrifianților cu pierdere parțială  Subgrupul lubrifianților cu pierdere accidentală | | 6. | Mobilier și saltele de pat | Mobilier  Saltele de pat | | 7. | Produse de îngrijire personală și animală | Produse igienice absorbante  Produsele cosmetice și produsele pentru îngrijirea animalelor | | 8. | Produse de curățare | Produse de curățare pentru suprafețe dure  Detergenți de uz industrial și instituțional pentru mașinile de spălat vase  Detergenți pentru mașini de spălat vase  Detergenți pentru spălarea manuală a vaselor  Detergenți de rufe  Detergenți de rufe de uz industrial și instituțional | | 9. | **Produse din hârtie** | Hârtia absorbantă și produsele din hârtie absorbantă  Hârtia grafică  **Produse de hârtie tipărită, produse de papetărie din hârtie și sacoșe din hârtie** | | 10. | Îmbrăcăminte și textile | Încălțăminte  Produse textile | | 11. | Servicii | Servicii pentru unități turistice de cazare  Servicii de curățenie interioară |   Reieșind din specificul tehnic al Criteriului de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie, textul acestora a fost ajustat la prevederile Regulamentului privind etichetarea ecologică aprobat prin Hotărârea Guvernului nr. 204/2023, și actele normative în vigoare, în special acolo unde se fac referințe la Directivele UE în textul Decizia (UE) 2020/1803 a Comisiei din 27 noiembrie 2020 de stabilire a criteriilor de acordare a etichetei ecologice a UE pentru produse de hârtie tipărită, produse de papetărie din hârtie și sacoșe din hârtie.  De asemenea, în textul Criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie, unde sunt indicate standardele europene, acestea au fost ajustate cu standardele moldovenești (după caz, dacă au fost adoptate la nivel național ca ”SM”). |
| 3.2. Opțiunile alternative analizate și motivele pentru care acestea nu au fost luate în considerare |
| Conform prevederilor pct. 33 dinRegulamentulprivind etichetarea ecologică,criteriile de acordare a etichetei ecologice stabilesc cerințele de mediu pe care un produs sau un serviciu trebuie să le îndeplinească pentru a i se atribui logoul etichetei ecologice.  Organismele de certificare în domeniul etichetării ecologice, care sunt persoane juridice din sectorul privat, independente și imparțiale, acreditate de Centrul Național de Acreditare în conformitate cu Legea nr. 235/2011 privind activitățile de acreditare şi de evaluare a conformității, în baza standardului SM EN ISO/CEI 17065:2013 „Evaluarea conformității. Cerințe pentru organisme care certifică produse, procese şi servicii”, *verifică* conformitatea produselor și serviciilor conform criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie, la cererea de eliberare a certificatului de conformitate depusă de către operator.  În lipsa Criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie nu va putea fi pus în aplicare Regulamentulprivind etichetarea ecologică aprobat prin HG nr. 204/2023, iar organismele de certificare în domeniul etichetării ecologice, operatorii, consumatorii în privința produsele de hârtie tipărită, produse de papetărie din hârtie și sacoșe din hârtie nu vor avea cerințe de mediu, stabilite pentru a fi utilizate de organismul de certificare în procesul de verificare a conformității serviciilor pentru aplicarea etichetei ecologice. |
| **4. Analiza impactului de reglementare** |
| 4.1. Impactul asupra sectorului public |
| Implementarea Criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie nu va avea impact asupra sectorului public și nu va genera impacturi structurale și instituționale asupra sistemului administrației publice, precum și nu solicită întreprinderea a careva acțiuni de reformă structurală sau instituțională. |
| 4.2. Impactul financiar și argumentarea costurilor estimative |
| Implementarea prevederilor proiectului nu va necesita cheltuieli financiare din bugetul de stat sau din contul altor instituții. |
| 4.3. Impactul asupra sectorului privat |
| În privința costurilor suportate de către operatori aceștia vor suporta costuri în procesul de examinare a cererii de eliberare a certificatului de conformitate și taxa pentru costurile de testarea sau verificarea produselor sau serviciului în procesul de analiză a performanțelor acestora, în conformitate cu criteriile de acordare a etichetei ecologice.  Costurile pentru examinarea cererii de eliberare a certificatului de conformitate și a documentelor depuse de operator, pentru testarea și verificarea conformității produselor și serviciilor și pentru întreprinderea acțiunilor de monitorizare se stabilește în baza Metodologiei de calculare a costurilor elaborate de către organismul de certificare în domeniul etichetării ecologice, care se publică pe pagina web oficială a acestuia. |
| **4.4. Impactul social** |
| Etichetarea ecologica asigură :   * Un management de mediu optimizat; * Reducerea consumului de energie și a emisiilor de CO2; * Reducerea consumului de apă; * Reducerea utilizării substanțelor chimice și pesticidelor; * Reducerea generării de deșeuri și optimizarea gestionării deșeurilor.   Criteriile care stau la baza acordării etichetei ecologice europene încurajează *aplicarea celor mai bune practici în scopul protecției mediului și a sănătății populației precum și reciclarea produselor*.  Aplicarea criteriilor produsele de hârtie tipărită, produse de papetărie din hârtie și sacoșe din hârtie vor contribui la reducerea semnificativă a consumului irațional de resurse naturale.  Astfel, prin implementarea acestui proiect se va contribui la:   * stabilirea și punerea în aplicare a unui sistem de management de mediu; * implicarea personalului și a clienților prin formare și furnizarea de informații privind practicile de mediu; * monitorizarea datelor privind consumul de energie, apă, precum și a numărului de produse de curățenie utilizate; * înregistrarea EMAS și/sau [SM EN ISO 14002-2:2023](https://shop.standard.md/ro/standard_details/659106) (opțional). * 4.4.1. Impactul asupra datelor cu caracter personal   *Nu este aplicabil*  4.4.2. Impactul asupra echității și egalității de gen  *Nu este aplicabil* |
| 4.5. Impactul asupra mediului |
| Criteriile de acordare a etichetei ecologice reduc la minimum impactul de mediu în partea ce ține de produsele de hârtie tipărită, produse de papetărie din hârtie și sacoșe din hârtie. Aceste criterii vizează protejarea naturii, promovarea unei economii curate și circulare cu o țintă ambițioasă de reducere la zero a poluării, precum și acordarea consumatorilor/produse sigure pentru sănătatea lor.  Un produs/serviciu individual trebuie să respecte toate criteriile în vederea acordării etichetei ecologice.  Indiferent de grupa de produse/servicii, cerințele de mediu se refera la calitatea aerului, calitatea apei, protejarea solului, reducerea cantității de deșeuri generate, economisirea energiei, gestionarea resurselor naturale, prevenirea fenomenului de încălzire globala, protejarea stratului de ozon, securitatea mediului, zgomot si biodiversitate.  În special, eticheta ecologică garantează:   * utilizarea și promovarea materialelor organice; * utilizarea și promovarea materialelor reciclate/recuperate; * protecția a biodiversității și a solului; * un nivel scăzut al consumului de energie și al emisiilor de CO2; * performanțe bune. |
| 4.6. Alte impacturi și informații relevante |
| Nu este aplicabil. |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| Scopul adoptării Criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie este de a asigura punerea în aplicare a prevederilor Regulamentului privind etichetarea ecologică aprobat prin Hotărârea Guvernului nr. 204/2023, care transpune parțial în legislația națională prevederile art. 1-4; art. 6 (1)-(4), (6); art. 9 (1)-(6), (8)-(13); art. 10; Anexa II, Anexa III pct. 1 şi 3 şi Anexa V din  Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică CELEX: 32010R0066, publicat în Jurnalul Oficial al Uniunii Europene L 27/1 din 30 ianuarie 2010, așa cum a fost modificat ultima dată prin Regulamentul (UE) 2017/1941 al Comisiei din 24 octombrie 2017.  Conținutul Criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie au la bază Decizia (UE) 2020/1803 a Comisiei din 27 noiembrie 2020 de stabilire a criteriilor de acordare a etichetei ecologice a UE pentru produse de hârtie tipărită, produse de papetărie din hârtie și sacoșe din hârtie, adoptată în temeiul Regulamentului (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică, CELEX: 32020D1803, publicată în Jurnalul Oficial al Uniunii Europene L 402/53 din 01 decembrie 2020.  Reieșind din specificul tehnic al Criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie, aplicarea acestora în formatul și conținutul adoptat de către Comisia Europeană este obligatorie atât pentru țările membre UE, cât și pentru Republica Moldova.  Totodată, având în vedere prevederile art. 35 alin. (1) și (2) al Legii nr. 100/2017 cu privire la actele normative, proiectul ordinului ministrului mediului cu privire la aprobarea Criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie va fi transmis la Centrul de Armonizare a Legislației pentru expertiza de compatibilitate. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Proiectul Criteriilor de acordare a etichetei ecologice pentru produsele de hârtie tipărită, produse de papetărie din hârtie și sacoșe din hârtie are drept scop elaborarea cadrului normativ de punere în aplicare a Regulamentului privind etichetarea ecologică aprobat prin Hotărârea Guvernului nr. 204/2023 prin transpunerea Decizia (UE) 2020/1803 a Comisiei din 27 noiembrie 2020 de stabilire a criteriilor de acordare a etichetei ecologice a UE pentru produse de hârtie tipărită, produse de papetărie din hârtie și sacoșe din hârtie. |
| **6. Avizarea și consultarea publică a proiectului actului normativ** |
| În scopul respectării prevederilor Legii nr. 239/2008 privind transparența în procesul decizional, Legea nr. 100/2017 cu privire la actele normative și Hotărârea Guvernului nr. 610/2018 pentru aprobarea Regulamentului Guvernului, la data de 29.03.2024 pe pagina web oficială a Ministerului Mediului și pe portalul guvernamental particip.gov.md a fost plasat anunțul cu privire la inițierea elaborării proiectului criteriilor de acordare a etichetei ecologice stabilite pe grupe de produse și servicii:  [https://particip.gov.md/ro/document/stages/\*/13729](https://particip.gov.md/ro/document/stages/*/12292)  Termenul limită indicat pentru recepționarea sugestiilor și recomandărilor a fost 29.04.2024. |
| **7. Concluziile expertizelor** |
| Proiectul nu necesită a fi supus expertizei juridice și anticorupție. |
| **8. Modul de încorporare a actului în cadrul normativ existent** |
| Implementarea proiectului de act normativ nu presupune modificarea sau abrogarea altor acte normative și nu impune necesitate de înființare, reorganizarea sau desființarea unor instituții. |
| **9. Măsurile necesare pentru implementarea prevederilor proiectului actului normativ** |
| Produsele și serviciile etichetate ecologic, inclusive pentru produsele de hârtie tipărită, produse de papetărie din hârtie și sacoșe din hârtie vor fi înregistrate de către Agenția de Mediu în Registrul electronic al produselor și al serviciilor etichetate ecologic.  Agenția de Mediu va crea și menține Registrul electronic al produselor și al serviciilor etichetate ecologic în baza informațiilor furnizate de către  organismul de certificare în domeniul etichetării ecologice, actualizându-l periodic. La cererea Agenției de Mediu, organismul de certificare în domeniul etichetării ecologice, precum și operatorul furnizează informații necesare pentru actualizarea registrului.  Nu se prevăd a fi necesare schimbări instituționale în vederea implementării opțiunii recomandate. |

**Secretar de stat Grigore STRATULAT**